
23-TA-2128: Noteikumu projekts (Jauns)
Ministru kabineta noteikumi "Eiropas Savienības kohēzijas politikas programmas 2021.–2027. gadam 4.3.5. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju” 4.3.5.1.pasākuma “Sabiedrībā balstītu sociālo pakalpojumu pieejamības palielināšana” pirmās projektu iesniegumu atlases kārtas īstenošanas noteikumi"
TA saskaņojamie dokumenti
Noteikumu projekts 1.0
Anotācija (ex-ante) 1.0
MK sēdes protokollēmuma projekts 1.0
Atzinuma sniedzējs
Biedrība "Reģionālo attīstības centru un novadu apvienība"
Atzinums iesniegts
07.12.2023.
Atzinuma sniegšanas termiņš
07.12.2023.
Saskaņošanas rezultāts
Nesaskaņots
Pieejamības statuss
Vispārpieejams

	Projekta redakcija
	Iebildums / Priekšlikums
	Autors

	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Ne vienmēr nepieciešams veidot atsevišķu infrastruktūru. Aicinām domāt par iespēju atrasties blakus institūcijai (gan no klienta ērtības, gan darbinieku skatu punkta). Jo īpaši, ja runa ir par demences slimniekiem, kuri diemžēl vairs neiekļausies, neatgriezīsies sabiedrībā. Aicinām pieiet elastīgi iespējai blakus SAC veidot, piemēram, demences centru (aktuāli Siguldas novada pašvaldībā). 
Piedāvātā redakcija
-
	Ieva Sarma (RACNA)

	2.
	Noteikumu projekts
23.2. aprūpes pakalpojumu mājās (grupu māja (dzīvoklis)) sniegšanas izmaksas – 10,66 euro stundā par personai individuāli sniegtu atbalstu un nepārsniedzot 40 918 euro 24 mēnešu periodā vienai šo noteikumu 3. punktā minētajai mērķa grupas personai.
	Priekšlikums
Rodas pretruna starp 22.3. punktu, kas nosaka, ka projektā neplāno izmaksas aprūpes mājās pakalpojuma sniegšanai mērķa grupas personām. Ja šis punkts ir sasaistē ar noteikumu 43. punktu, tad ir priekšlikums mainīt tā redakciju.
 
Piedāvātā redakcija
“23.2. grupu mājas (dzīvokļa) pakalpojuma sniegšanas izmaksas –10,66 euro stundā par personai individuāli sniegtu atbalstu un nepārsniedzot 40 918 euro 24 mēnešu periodā vienai šo noteikumu 3. punktā minētajai mērķa grupas personai.”
	Ieva Sarma (RACNA)

	3.
	Noteikumu projekts
IV. Pasākuma un projekta īstenošanas nosacījumi
	Priekšlikums
Jautājums – ja pašvaldība vēlas būvēt grupu dzīvokļus, kādi ir nosacījumi attiecībā uz dzīvokļu apdzīvotību? Izrietot no noteikumiem, saprotam, ka rezultatīvais rādītājs ir izveidoto vietu skaits nevis noslēgtie līgumi ar klientiem. Pašvaldības piekrīt šādam nosacījumam, taču jābūt arī kaut kur atrunātam par to, ka pēc projekta noslēguma maksājuma saņemšanas netiks pieprasīts 100% pakalpojuma vietu aizpildījums.
Piedāvātā redakcija
-
	Ieva Sarma (RACNA)

	4.
	Noteikumu projekts
IV. Pasākuma un projekta īstenošanas nosacījumi
	Priekšlikums
Jautājums – vai pareizi saprotam, ka iesniedzot projektu, nebūs nepieciešams iesniegt izmaksu pamatojošu dokumentāciju, arī ne būvprojektu minimālā sastāvā?
Piedāvātā redakcija
-
	Ieva Sarma (RACNA)

	5.
	Noteikumu projekts
43. Sniedzot šo noteikumu 32.1. apakšpunktā minēto pakalpojumu, finansējuma saņēmējs papildu prasībām, kas noteiktas normatīvajos aktos par prasībām sociālo pakalpojumu sniedzējiem, nodrošina mērķa grupas personai sociālo aprūpi mājās.
	Priekšlikums
Priekšlikums precizēt, kas ir domāts ar “sociālā aprūpe mājās”, jo atbilstoši prasībām, kas noteiktas normatīvajos aktos par prasībām sociālo pakalpojumu sniedzējiem, pakalpojuma sniegšanā jāiesaista sociālais darbinieks un sociālais rehabilitētājs vai sociālais aprūpētājs, vai aprūpētājs.
Vai “sociālā aprūpe mājās” ir domāts tas pats sociālais aprūpētājs vai tomēr kas cits?
Piedāvātā redakcija
-
	Ieva Sarma (RACNA)

	6.
	Noteikumu projekts
44. Ja šo noteikumu 42. punktā noteiktajā kārtībā veiktajā personas individuālo vajadzību novērtējumā ir atzīta pakalpojuma saņemšanas nepieciešamība, finansējuma saņēmējs, sniedzot šo noteikumu 32.1. apakšpunktā minēto pakalpojumu, nodrošina veselības aprūpi mājās.
	Priekšlikums
Lūdzam precizēt, kurā brīdī tiek noteikta vajadzība pēc veselības aprūpes mājās.
 
Piedāvātā redakcija
“44. Ja šo noteikumu 42. punktā noteiktajā kārtībā veiktajā personas individuālo vajadzību novērtējumā ir atzīta veselības aprūpes mājās pakalpojuma saņemšanas nepieciešamība, finansējuma saņēmējs, sniedzot šo noteikumu 32.1. apakšpunktā minēto pakalpojumu, nodrošina veselības aprūpi mājās.”
	Ieva Sarma (RACNA)

	7.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Jautājums – vai pareizi saprotam, ka iesniedzot projektu, nebūs nepieciešams iesniegt izmaksu pamatojošu dokumentāciju, arī ne būvprojektu minimālā sastāvā?
Piedāvātā redakcija
-
	Ieva Sarma (RACNA)

	8.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
(Anotācijas 10.lpp., kur 2. par SBSP sniegšanu) 
Nav sniegts skaidrojums par SBSP sniegšanu, ir pārkopēts teksts no nākamā punkta par komunikācijas un vizuālās identitātes prasību nodrošināšanas pasākumiem.
Piedāvātā redakcija
-
	Ieva Sarma (RACNA)



